

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 550-01/14-01/11

URBROJ: 2186/12-02/02-14-1

Ivanec, 18. prosinca 2014.

Na temelju članka 22. Zakona o socijalnoj skrbi („Narodne novine” br. 33/12, 46/13 i 49/13) i članka 35. Statuta Grada Ivanca („Službeni vjesnik Varaždinske županije” br. 21/09,12/13 i 23/13 – pročišćeni tekst ), Gradsko vijeće Grada Ivanca na 12. sjednici održanoj 18. prosinca 2014. godine, donosi

**P R O G R A M**

**JAVNIH POTREBA U PODRUČJU SOCIJALNE SKRBI**

**ZA GRAD IVANEC U 2015. GODINI**

**I.**

Ovim Programom donosi se plan izvršavanja i rasporeda sredstava proračuna Grada Ivanca za 2015. godinu u dijelu socijalne skrbi koji se odnosi na financiranje, mjere, kriterije, opseg i korisnike javnih potreba u području socijalne skrbi u Gradu Ivancu.

Oblici i mjere socijalne skrbi, koje ovim Programom ustanovljava Grad Ivanec, prvenstveno su namijenjeni slijedećim kategorijama građana:

* socijalno ugroženi pojedinci i obitelji
* nezaposleni
* bolesni i nemoćni
* osobe sa invaliditetom
* djeca
* mladi
* građani starije dobi

**II.**

U Proračunu Grada Ivanca za 2015. godinu - Programska djelatnost – Program socijalne skrbi i novčanih pomoći, u iznosu od 620.475.00 knizvršavat će se i raspoređivati tijekom 2015. godine prema slijedećem:

|  |  |
| --- | --- |
| MJERE I OPSEG SOCIJALNE SKRBI | SREDSTVA( KN ) |
| 1. Podmirenje dijela troškova stanovanja sukladno Zakonu o socijalnoj skrbi |  215.000.00 |
| Troškovi stanovanja u smislu ovog programa odnose se na najamninu, komunalne naknade, električnu energiju, plin,grijanje, vodu, odvodnju i druge troškove stanovanja u skladu sposebnim propisima. Pomoć za podmirenje troškova stanovanja može se odobriti samcu ili obitelji ako se plaćanje tih troškova ne osigurava po drugoj osnovi.Pomoć za podmirenje troškova stanovanja odobrava Rješenjem nadležni upravni odjel, do iznosa polovice sredstava potrebnih za uzdržavanje samca ili obitelji utvrđenih Zakonom o socijalnoj skrbi, temeljem utvrđenih prava na zajamčenu minimalnu naknadu i predočenje Rješenja Centra za socijalnu skrb.Pravo se može se odobriti i do iznosa utvrđenog Zakonom, ako se po ocjeni centra za socijalnu skrb samo na taj način može izbjeći odvajanje djece od roditelja. |
| 2. Sufinanciranje prehrane učenika u osnovnim školama |   8.000.00 |
| U visini od 50% troškova školske kuhinje i to:Pravo se ostvaruje temeljem zahtjeva roditelja ili staratelja, na temelju Zaključka nadležnog upravnog odjela Grada Ivanca uz uvažavanje uvjeta i kriterija iz točke II.1. ovog Programa. |
| 3. Pomoć kod rođenja djeteta |  110.000.00 |
| Pravo na jednokratnu novčanu pomoć u visini od 1.000,00 kuna ostvaruju roditelj ili staratelj, za rođenje djeteta s prijavljenim prebivalištem obitelji na području Grada Ivanca.Isplate će de vršiti na račun roditelja (staratelja) na temelju zaključka nadležnog Upravnog odjela, po dostavi dokumentacije (rodni list, potvrda o prebivalištu) |
| 4. Udruge umirovljenika i udruge osoba s invaliditetom |  81.750,00 |
| Na području grada Ivanca umirovljenici aktivno djeluju unutar tri udruge umirovljenika Sredstvima prikupljenim od članarina te raznih donacija financiraju se različiti obliciskrbi za starije osobe te socijalne zaštite.Uočavajući velike probleme s kojima se suočavaju osobe s invaliditetom, te u svrhu njihove reintegracije, uključivanja u društvo i podizanja kvalitete življenja Grad Ivanec potpomaže rad udruga koje kroz radionice čuvaju njihova teško stečena znanja i vještine te razviju nove, kako bi imali više samopouzdanja i sigurnosti za sretniji i sadržajniji život u zajednici. Uz neposredan rad s korisnicima, njihovim roditeljima radi se i na senzibilizaciji javnosti kako bi se promijenila stereotipna shvaćanja stanja, potreba i sposobnosti osoba s teškoćama u razvoju. Ova aktivnost provodit će se putem realizacije ponuđenih programa Udruga. Sredstva će se rasporediti posebni Zaključkom gradonačelnika. | Udruge umirovljenika 36.750,00 |
| Udruge osoba s invaliditetom   45.000,00  |
| 5. Pomoć najstarijim građanima |   90.000,00 |
| Najstarijim građanima Ivanca povodom božićnih blagdana osigurava se jednokratna pomoć u obliku dara u naravi uz druženje i obrok, s ciljem zaštite standarda, očuvanja dostojanstva treće životne dobi jer se zahvaljujući porastu općeg životnog standarda i unapređenju zdravstvene zaštite produljio životni vijek , a time je porastao udjel starijih osoba u cjelokupnoj populaciji. Stariji ljudi su sastavni dio zajednice u kojoj žele aktivno sudjelovati.Pravo na pomoć ostvariti će osobe određene životne dobi zaključkom gradonačelnika. |
| 6. Sufinanciranje maturalnih i đačkih putovanja | 5.000.00 |
| Sufinanciranje maturalnih i đačkih ekskurzija odobrava učenicima čiji roditelji ispunjavaju socijalni uvjet iz točke II.1. ovog programa, na temelju zahtjeva roditelja/staratelja u visini koja će se utvrditi posebnim zaključkom Gradonačelnika, a isplaćuje se na žiro račun škole.Zahtjev može podnijeti i škola u koju učenika polazi i Centar za socijalnu skrb. |
| 7. Sufinanciranje nabave ogrijeva | 67.000,00 |
| Sredstva za podmirenje troškova ogrijeva osiguravaju se, posredstvom gradskog proračuna, u proračunu Varaždinske županije, a pravo na podmirenje istih ostvaruje se temeljem Rješenja nadležnih tijela Županije, na način i u visini utvrđenima odredbama Zakona i odluka nadležnog županijskog tijela. |
| 8. Pomoć u kući starijim osobama u Varaždinskoj županiji | 13.725.00 |
| Program se ostvaruje sufinanciranjem programa pomoći starijim osobama u Varaždinskoj županiji prema izračunu i broju korisniku s područja Grada Ivanca, a provodi ga organizacija Crvenog križa Varaždinske županije. Isplata se vrši temeljem zahtjeva navedene organizacije na žiro račun Crvenog križa Varaždinske županije, po broju korisnika s područja Grada Ivanca. |
| 9. Jednokratne novčane pomoći – pomoć po pojedinačnim zahtjevima  |  |
| Pravo na jednokratnu novčanu pomoć ostvaruje se u izuzetno teškim okolnostima u kojima se osoba ili obitelj našla. Po provedenom postupku nadležnog upravnog odjela pomoć zaključkom odobrava nadležni Upravni odjel. | 20.000,00 |
| 10. Pomoć u naravi po pojedinačnim zahtjevima | 10.000.00 |
| Nužni i hitni popravci (sanacija) na stambenim objektima osoba koje nisu u mogućnosti isto učiniti same ili uz pomoć obveznika uzdržavanja, a isti su nužni radi životne sigurnosti , plaćanjem računa za izvedene radove na objektima, po odobrenim predračunima od strane nadležnog Upravnog odjela Grada Ivanca. |
| **UKUPNO** | **620.475,00** |

**III.**

Ovaj Program objavit će se u Službenom vjesniku Varaždinske županije, a primjenjuje se od 1. siječnja 2015. godine.

PREDSJEDNIK GRADSKOG

VIJEĆA GRADA IVANCA:

Edo Rajh, dipl.oec.